केंद्र की मोदी सरकार ने पिछले साल मई में गरीब परिवारों की पांच करोड़ महिलाओं को 3 साल में मुफ्त रसोई गैस कनेक्शन उपलब्ध कराने के लिये उज्ज्वला योजना शुरू की थी। इसका मकसद लकड़ी और उपले जैसे प्रदूषण फैलने वाले ईंधन के उपयोग को कम करना है। विश्व स्वास्थ्य संगठन के अनुसार प्रदूषण फैलने वाले ईंधन के उपयोग से देश में हर साल 13 लाख लोगों की मौत होती है। हाई ब्लडप्रेशर के बाद भारत में लकड़ी और उपले को जलाने से घर के भीतर और आसपास प्रदूषण से सर्वाधिक मौत होती है।